Pertempuran Varna

Pertempuran Varna terjadi pada 10 November 1444 berdekatan Varna di timur Bulgaria. Tentera Uthmaniyah di bawah Sultan Murad II berjaya mengalahkan tentera bersekutu Hungary-Poland dan Wallachia yang diketuai oleh Władysław III dari Poland (juga Raja Hungary), John Hunyadi (bertindak sebagai komander tentera bersekutu Kristian) dan Mircea II dari Wallachia. Ia merupakan pertempuran terakhir dalam Perang Salib Varna.

Latar belakang
Kerajaan Beraja Hungary mengalami krisis selepas kemangkatan Raja Sigismund pada tahun 1437. Menantu lelaki dan pewaris baginda, Raja Albert, memerintah hanya untuk dua tahun dan mangkat pada tahun 1439, meninggalkan janda baginda Elizabeth dengan anakanda yang belum lahir, Ladislaus the Posthumous. Para bangsawan Hungary melantik Raja Władysław III dari Poland yang masih muda menaiki takhta Hungary, mengharap bantuan baginda untuk mempertahankan diri dari Uthmaniyah. Selepas pertabalan untuk takhta Hungary, baginda tidak kembali lagi ke tanah air asal baginda, menyerahkan pemerintahan Hungary kepada seorang bangsawan yang berpengaruh yang bernama John Hunyadi.

Selepas ekspedisi yang gagal pada tahun 1440–42 menentang Belgrade dan Transylvania, dan kekalahan dalam "kempen panjang" kepada Hunyadi pada tahun 1442–43, sultan Uthmaniyah Murad II menandatangani sebuah perjanjian damai selama 10 tahun dengan Hungary. Selepas baginda berdamai dengan Emiriah Karaman di Anatolia pada bulan Ogos 1444, baginda turun dari takhta dan menyerahkannya kepada paduka putera baginda yang berusia 12 tahun, Mehmed II.

Bimbang akan serangan Uthmaniyah daripada sultan Uthmaniyah yang baru dan tiada pengalaman, Hungary berkejasama dengan Venice dan Paus Eugene IV untuk to mengatur pasukan tentera salib baru yang diketuai oleh Hunyadi dan Władysław III. Selepas menerima berita ini, Mehmet II menyedari bahawa baginda masih terlalu muda dan tidak berpengalaman untuk menentang perikatan ini. Baginda memanggil semula Murad II kembali untuk menaiki takhta dan mengetuai tentera di medan peperangan, tetapi Murad II enggan. Murka kepada ayahanda baginda yang telah lama bersara untuk hidup sederhana di barat daya Anatolia, Mehmed II bertitah menulis, "Jika ayahanda Sultan, berangkatlah dan ketuai tentera ayahanda. Jika anakanda Sultan, anakanda dengan ini menitahkan ayahanda berangkat dan ketuai tentera anakanda." Hanya selepas menerima surat ini, Murad II bersetuju untuk mengetuai tentera Uthmaniyah.

Rujukan

Pautan luar
 Battle map (Hungarian)
 
 Ervin Liptai (1984), Magyarország hadtörténete I. Zrínyi Katonai Kiadó, Budapest. ISBN 963-326-320-4

1444 di Eropah
Pertempuran melibatkan Bulgaria
Pertempuran melibatkan Empayar Uthmaniyyah
Pertempuran melibatkan Bohemia
Pertempuran melibatkan Poland
Pertempuran melibatkan Hungary
Pertempuran melibatkan Grand Duchy Lithuania
Pertempuran melibatkan Wallachia
Pertempuran Hungary-Uthmaniyyah
Sejarah Varna
Pertempuran melibatkan Serbia